Rijeka, 31. ožujka 2021.g.

**POZIV ZA MEDIJE**

**OBILAZAK I PREDSTAVLJANJE IZLOŽBE *RETROVIZOR 2020* ZA PREDSTAVNIKE MEDIJA**

**U četvrtak, 1. travnja 2021.g. u 14.00 sati na galeriji Exporta na Delti za predstavnike medija bit će održano predstavljanje izložbe „Retrovizor 2020“, sat vremena uoči otvaranja vrata izložbe za širu javnost.**

Okupljenim predstavnicima medija u 14 sati će se obratiti:

* **Vojko Obersnel**, riječki gradonačelnik
* **Irena Kregar Šegota**, direktorica RIJEKE 2020
* **Emina Višnić**, u ime autorskog tima izložbe
* **Morana Matković**, voditeljica programa Delta Laba i producentica izložbe

Naime, zbog epidemioloških mjera izložba neće doživjeti svoje klasično otvorenje s uzvanicima i gostima, no predstavnici medija će na predstavljanju koje se samo zanjih organizira u 14 sati moći snimiti izložbu, dobiti o njoj detaljnije informacije od organizatora i uzeti izjave navedenih prisutnih osoba.

Nakon toga, Export u 15 sati otvara vrata za posjetitelje koji će **galeriju fotografija „Retrovizor 2020“**, moći posjetiti sve do 30. travnja, prema redovnom radnom vremenu Exporta.

Ova izložba fotografija **podsjeća na brojne značajne trenutke izdvojene iz uzbudljivog vremena u kojem je stvarana Europska prijestolnica kulture, kao i na neobična mjesta gdje su se odvijali susreti i programi**.  Objektivi profesionalnih fotografa i amatera zabilježili su ono se pamti – sjajna umjetnička djela i izvedbe, radost zajedničkog uživanja u kulturnim događanjima, zadovoljstvo otvaranja i istraživanja novih prostora. Kamere su snimile i ono što je bilo manje vidljivo -pripremanja programa, građevinske radove i opuštanja nakon događanja.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42